08/08/2019 | Administración LocalMunicipal
Ortigueira
Secretaría
Bases que han de rexer o proceso selectivo, mediante o sistema de concurso-oposición, de constitución de varias bolsas de emprego para a contratación temporal do profesorado da Escola Municipal de Música do Concello de Ortigueira

ANUNCIO Por resolución desta Alcaldía aprobáronse as seguintes: Bases que han de rexer o proceso selectivo, mediante o sistema de concurso-oposición, de constitución de varias bolsas de emprego para a contratación temporal do profesorado da Escola Municipal de Música do Concello de Ortigueira Primeira.–Obxecto da convocatoria. As presentes bases teñen por obxecto a regulación da constitución de varias bolsas de emprego para a contratación temporal do profesorado da Escola Municipal de Música do Concello de Ortigueira. O persoal seleccionado de conformidade con este proceso selectivo poderá ser contratado nos seguintes casos:  Cobertura transitoria de postos de traballo vacantes ata a súa cobertura definitiva por persoal laboral fixo. Contrato temporal de interinidade.  Substitución transitoria dos titulares nos casos en que estean en situación de excedencia ou suspensión de contrato. Contrato temporal de interinidade.  Exceso ou acumulación de tarefas na actividade normal do servizo. Duración máxima do contrato: seis meses dentro dun período de doce, contados dende o momento no que se produzan as ditas causas. Contrato eventual por circunstancias da produción O contrato de interinidade extinguirase: a) Pola reincorporación do traballador b) Por finalización da causa que o orixinou c) Por calquera outra causa que finalice a relación laboral do substituto d) En todo caso, transcorrido o prazo máximo improrrogable de dous anos. De requirirse unha nova contratación, contratarase ao/á bolseiro/a seguinte da lista que terá preferencia sobre o/a anterior durante os seguintes dous anos. O contrato eventual por circunstancias da produción extinguiranse no prazo acordado non podendo este exceder de seis meses. Segunda.–Normativa de aplicación.  Lei 7/1985, do 2 de abril, reguladora das Bases de Réxime Local.  Real Decreto lexislativo 781/1986, do 18 de abril, polo que apróbase o texto refundido das disposicións legais vixentes en materia de Réxime Local.  Texto refundido da Lei do Estatuto Básico do Empregado Público, aprobado por Real Decreto lexislativo 5/2015, do 30 de outubro  Lei 2/2015, do 29 de abril, do emprego público de Galicia.  Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores Terceira.–Bolsas de emprego. Se prevé a constitución das seguintes bolsas de emprego: 1. Profesor/a de instrumentos de vento-madeira.2. Profesor/a de instrumentos de vento-metal.3. Profesor/a de instrumentos de teclado.4. Profesor/a de gaita.5. Profesor/a de instrumentos de corda.6. Profesor/a de percusión. Cuarta.–Condicións laborais. A xornada de traballo fixarase no contrato en función da estimación da demanda que soporte a Escola en cada curso. Non poderá fixarse unha xornada inferior a 17,50 horas semanais (50% de xornada) nin superior a 35 (100% de xornada). De resultar necesaria a modificación da xornada de traballo, esta farase sempre previo informe favorable do responsable do servizo no que quede constancia daquelas circunstancias que o xustifican. O Concello respectará os trámites previstos no artigo 41.3 do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. O salario a percibir será o marcado polo artigo 39 do convenio colectivo do persoal laboral o Concello de Ortigueira para o grupo 4 coas actualizacións da Lei de Orzamentos Xerais do Estado e normativa equivalente. Cuarta.–Requisitos que deben reunir os aspirantes. Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento ou firma de contrato: Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, do 29 de abril, de emprego público de Galicia. Non padecer nin estar afectado por limitación física ou psíquica que sexa incompatible co desenrolo das correspondentes funcións. Ter cumpridos os dezaseis anos de idade e non exceder da idade máxima de xubilación forzosa. Un dos seguintes títulos de profesionais de Música: Bolsa de profesor/a de instrumentos de vento-madeira: clarinete, fagot, óboe, saxofón ou frauta traveseira. Bolsa de profesor/a de instrumentos de vento-metal: trombón, trompa, trompeta ou tuba. Bolsa de profesor/a de instrumentos de teclado: piano. Bolsa de gaita: gaita. Bolsa de instrumentos de corda: instrumentos de púa, guitarra, guitarra eléctrica ou baixo eléctrico. Bolsa de percusión: percusión. Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. Quinta.–Solicitudes. No prazo de CINCO días hábiles dende o día seguinte á publicación da convocatoria no Boletín Oficial da Provincia, as persoas interesadas poderán presentar a súa solicitude no Rexistro xeral do Concello de 9:00 a 14:00 hrs, na sede electrónica http://ortigueira.sedelectronica.es/ ou por calquera das formas previstas no artigo 16.4 da Lei 39/2015, do 1 de outubro, de procedemento administrativo común das administracións públicas. A publicación do resto de actuacións do proceso selectivo farase a través do taboleiro de anuncios do Concello así como na sede electrónica: http://ortigueira.sedelectronica.es/A solicitude formularase en instancia normalizada conforme o ANEXO II, estará firmada, xa sexa de forma manuscrita ou dixitalmente, pola persoa interesada ou polo seu representante legal. A solicitude irá acompañada da seguinte documentación: Documento Nacional de Identidade ou equivalente. Informe de vida laboral actualizado expedido pola Tesourería Xeral da Seguridade Social, con expresión do grupo de cotización e dos períodos cotizados. Para acreditar a experiencia profesional no sector público, certificado ou documento que corresponda, segundo proceda, dos servizos prestados, con indicación da especialidade e categoría profesional, data de inicio e finalización. Para acreditar a experiencia profesional no sector privado e por conta allea, será necesario presentar os contratos de traballo nos que consten a categoría profesional e especialidade dos postos desempeñados. En caso de omitirse a categoría laboral no contrato estarase ao mesmo grupo de cotización que figure no informe de vida laboral. Títulos académicos oficiais. Certificados acreditativos do recoñecemento ou homologación oficial do curso, xornada, seminario ou congreso. Título CELGA 3 ou superior (se solicita a exoneración da proba de coñecementos de lingua galega. A documentación presentada no Rexistro do Concello deberá ser orixinal a fin de que o funcionario de Rexistro proceda á dixitalización e compulsa electrónica da mesma. Tamén admitirase a presentación de copias auténticas. De presentarse por medio de correo postal estarase ao previsto no artigo 31 do Real Decreto 1829/1999, do 3 de decembro, polo que se aproba o Regulamento polo que se regula a prestación dos servizos postais, en desenrolo do establecido na Lei 24/1998, do 13 de xullo, do Servizo Postal Universal e de Liberalización dos Servizos Postais. De remitirse a documentación de forma non presencial e sempre que non se aporten orixinais ou copias auténticas, será requisito indispensable que as reproducións da documentación enviada estean cotexadas. A documentación será devolta instantaneamente ao aspirante unha vez sexa dixitalizada polo servizo de Rexistro. A participación neste proceso implica a aceptación íntegra destas bases con autorización expresa para o tratamento dos datos persoais, incluída a publicación de resultados, para os fins que consta nas mesmas. Se, en calquera momento do proceso selectivo, se constata que o aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá a excluílo do proceso selectivo. Sexta.–Tribunal Cualificador. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e catro vocais de entre funcionarios de carreira ou persoal laboral fixo, debendo designarse o mesmo número de suplentes. A composición do Tribunal Cualificador publicarase no momento de aprobación da relación de provisional admitidos. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto, salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. Sétima.–Admitidos e excluídos. Expirado o prazo de presentación de instancias, a Alcaldía ditará resolución aprobando as listas provisionais de admitidos e excluídos que serán publicadas no taboleiro de anuncios do Concello así como na sede electrónica: http://ortigueira.sedelectronica.es/ e determinará a data de realización do primeiro exercicio. Acto seguido, concederase un prazo de tres días para a presentación de reclamacións. A continuación, unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos, que serán publicadas do mesmo xeito que as provisionais. Oitava.–Proceso selectivo. A selección farase mediante o procedemento de concurso-oposición. FASE DE CONCURSO (15 puntos) Serán obxecto de valoración os seguintes méritos: Titulacións (máximo 8 puntos) Títulos oficiais: *Non será obxecto de valoración o título profesional de Música que o aspirante designou como título principal para acceder ao proceso selectivo. Especialidades obxecto de valoración cualificada: Título profesional de Música Profesor/a de instrumentos de vento-madeira: Clarinete, fagot, óboe, saxofón e frauta traveseira. Profesor/a de instrumentos de vento-metal: Trombón, trompa, trompeta e tuba. Profesor/a de instrumentos de teclado: Piano, acordeón. Profesor/a de percusión: Percusión. Profesor/a de gaita: Gaita. Profesor/a de instrumentos de corda: Instrumentos de corda pulsada do renacemento e barroco, Instrumentos de púa, guitarra, guitarra eléctrica e baixo eléctrico. Título superior de Música Profesor/a de instrumentos de vento-madeira: Pedagoxía, Interpretación: Vento-madeira (Clarinete, fagot, frauta traveseira, óboe, saxofón). Profesor/a de instrumentos de vento-metal: Pedagoxía, Interpretación: Vento-metal (Trombón, trompa, trompeta e tuba) Profesor/a de instrumentos de teclado: Pedagoxía, Interpretación: Acordeón, Interpretación: Piano. Profesor/a de percusión: Pedagoxía, Interpretación: percusión. Profesor/a de gaita: Pedagoxía, Interpretación: Instrumentos da música tradicional e popular de Galicia. Profesor/a de instrumentos de corda: Pedagoxía, Interpretación: Guitarra, Interpretación: Música antiga (Instrumentos de corda pulsada do Renacemento e Barroco). Cursos (máximo 2 puntos) Cursos de formación e perfeccionamento recibidos como alumno/a. (máximo 1 punto). Por cursos, xornadas, seminarios ou congresos de formación e perfeccionamento relacionados co perfil dos postos convocados, cunha duración superior a dez horas e realizados polos/as aspirantes en calidade de alumnos/as, e que fosen organizados ou impartidos polas Administracións, Universidades u outras entidades públicas. Cada curso será valorado 0,02 puntos hora. Os/as aspirantes deberán aportar o documento acreditativo do recoñecemento ou homologación oficial do curso, xornada, seminario ou congreso. Non se terán en conta aqueles cursos, xornadas, seminarios ou congresos nos que non conste o número de horas de duración. Participación en actividades formativas como docente (máximo 1 punto) Por cursos, xornadas, seminarios ou congresos relacionados co perfil dos postos convocados, cunha duración superior a dez horas e realizados polos/as aspirantes en calidade de docentes, e que fosen organizados ou impartidos polas Administracións, Universidades u outras entidades públicas. Cada curso será valorado 0,02 puntos hora. Os/as aspirantes deberán aportar o documento acreditativo do recoñecemento ou homologación oficial do curso, xornada, seminario ou congreso. Non se terán en conta aqueles cursos, xornadas, seminarios ou congresos nos que non conste o número de horas de duración. Experiencia profesional (máximo 5 puntos) Valorarase a experiencia profesional docente en centros de titularidade pública ou privada nos seguintes termos: Docencia en centros públicos ou privados de ensinanza musical regrada superior: Na especialidade a impartir: 0,15 puntos por mes completo de servizos prestados. Noutras especialidades: 0,10 puntos por mes completo de servizos prestados. Docencia en centros públicos ou privados de ensinanza musical regrada elemental e/ou profesional: Na especialidade a impartir: 0,10 puntos por mes completo de servizos prestados. Noutras especialidades: 0,05 puntos por mes completo de servizos prestados. Docencia en centros públicos de ensinanza non regrada: Na especialidade a impartir: 0,05 puntos por mes completo de servizos prestados. Noutras especialidades: 0,02 puntos por mes completo de servizos prestados. A experiencia profesional referida a meses incompletos non será tida en conta. En caso de xornadas reducidas, a puntuación minorarase atendendo ao resultado de aplicar o ratio ou porcentaxe de xornada que conste na vida laboral. O Tribunal publicará o resultado da avaliación destes méritos, sen que esta teña carácter excluinte, e convocará aos aspirantes para a realización do primeiro exercicio. FASE DE OPOSICIÓN (30 puntos) Efectuada a valoración de méritos pasarase á fase de oposición. Esta última fase terá carácter excluínte, e consistirá en dúas probas (mais a proba de lingua galega para aqueles que non acrediten estar en posesión do título CELGA): Primeiro.–Proba xeral de coñecementos. Consistirá en contestar por escrito, nun período máximo de 45 minutos, a un cuestionario de 30 preguntas con respostas alternativas nas que so una é a correcta sobre calquera das materias do programa. Avaliación: cada pregunta respondida de forma correcta puntuarase con 0,50 puntos. Pola súa banda, as respostas erróneas ou en branco restarán 0,15 puntos. A cualificación será de 0 a 15 puntos, sendo eliminados aqueles aspirantes con puntuación inferior a 7,5 puntos. Trala realización deste exercicio e a súa avaliación, o Tribunal procederá á publicación da relación aprobados e a convocatoria do segundo exercicio. Segundo.–Proba específica segundo a especialidade. Consistirá en impartir unha clase sobre a especialidade escollida. O tempo máximo deste exercicio será fixado polo Tribunal sen que, en ningún caso, poda exceder dunha hora. A cualificación será de 0 a 15 puntos, sendo eliminados aqueles aspirantes con puntuación inferior a 7,5 puntos. Valorarase a capacidade didáctica, a adaptación da docencia ás circunstancias particulares do alumnado e a precisión dos coñecementos impartidos. Trala realización deste exercicio e a súa avaliación, o Tribunal procederá á publicación da relación aprobados e a convocatoria da proba de coñecementos en lingua galega. Terceiro.–Proba de coñecemento da lingua galega. En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 3 ou superior, deberán someterse a un exame de galego e superalo. A proba terá carácter escrito é consistirá nun cuestionario de dez preguntas con respostas alternativas na que so unha é correcta, sendo preciso responder correctamente a cinco delas para obter a condición de APTO/A. A proba terá unha duración máxima de vinte minutos Base novena.–Superación do proceso selectivo. Unha vez rematada a cualificación dos aspirantes, o Tribunal fará pública a puntuación final dos aspirantes que superaron o proceso selectivo en cada unha das especialidades por orde de puntuación. No caso de igualdade na puntuación alcanzada por dous ou mais aspirantes no proceso selectivo, a clasificación dos mesmos farase tendo en conta os seguintes criterios de desempate pola mesma orde que se enuncian: a) Que o aspirante superase o proceso selectivo en máis dunha especialidade b) Maior puntuación na fase de oposición. c) Maior puntuación no segundo exercicio d) Maior puntuación, por este orde, en titulacións, experiencia profesional e cursos. e) de persistir o empate, resolverase por sorteo. Seguidamente o Tribunal de selección elevará dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo. Base décima.–Funcionamento das bolsas. Unha vez transcorrido o prazo ao que fai referencia a base undécima, a Alcaldía deberá ditar unha resolución constituíndo as bolsas. A) Chamamento dos aspirantes Cando as necesidades do servizo así o requiran e, en calquera dos supostos aos que se refiren estas bases, procederase por estrito orde, ao chamamento de candidatos das bolsas por escrito. O aspirante chamado disporá, como regra xeral, dun día hábil dende a recepción para aceptar ou rexeita-la oferta de nomeamento. En caso de rexeita-la oferta, o candidato deberá acreditar motivos xustificados que imposibiliten a aceptación para poder manterse na bolsa. Consideraranse motivos xustificados: Enfermidade do candidato que impídalle o desenrolo do posto de traballo, sempre que sexan debidamente acreditadas mediante certificado médico. Maternidade ou paternidade, dentro do período legalmente establecido para o desfrute do permiso debido a dita situación. Manter unha relación contractual ou estatutaria con outra empresa ou administración. Alta no réxime de autónomos. Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que se realiza a oferta ou se produce a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que se refire o apartado anterior, o chamamento realizarase de forma telefónica. Realizaranse dous intentos en horas distintas como mínimo. De non ser localizado o primeiro candidato dispoñible da lista, procederase a chamar aos seguintes candidatos. Nestes casos, a falta de contestación telefónica dun candidato da lista para a súa incorporación non será considerada como renuncia, conservando a súa posición na bolsa para futuros chamamentos. O aspirante chamado deberá aportar unha declaración xurada na que se poña de manifesto que non variaron as circunstancias declaradas no momento da constitución da bolsa. B) Causas de exclusión das bolsas A exclusión dun aspirante das bolsas producirase por algunha das seguintes causas: a) Solicitude expresa por escrito. b) Rexeitamento de nomeamento adecuada por causa non xustificada. c) Falta de incorporación ao seu posto de traballo trala aceptación da oferta por causa non xustificada, excepto o rexeitamento a un chamamento efectuado polo trámite de urxencia. d) Non superación do período de proba. e) Por ser sancionado, con carácter firme, por unha falta tipificada como grave ou moi grave. f) Por haber sido contratado con cargo a esta bolsa durante o período máximo previsto na base primeira. Base undécima.–Formalización do contrato. Actuacións previas: Previo ao nomeamento ou formalización do contrato deberá solicitarse informe de existencia de crédito e de fiscalización previa á Intervención Municipal. O traballador poderá ser obxecto de recoñecemento médico previo a fin de comprobar a veracidade da declaración xurada prevista na base décima no relativo á aptitude física e psíquica para desenrolar as funcións do posto. Sinatura do contrato: Obtida a conformidade do interesado chamado, o órgano competente procederá a ditar resolución na que se dispoña a formalización do contrato, con expresión da categoría profesional, tipo de contrato, porcentaxe de xornada e demais determinacións establecidas pola lexislación laboral. A sinatura do contrato realizarase no prazo de cinco días dende a notificación da resolución. O persoal contratado quedará sometido a un período de proba de quince días, agás cando o traballador/a xa tivera desempeñado as mesmas funcións con anterioridade no Concello de Ortigueira, baixo calquera modalidade de contratación. O período de proba non se verá interrompido polas situacións de incapacidade laboral temporal, maternidade e adopción ou acollemento, que poidan afectar ao traballador/a. Así mesmo, no expediente tramitado deixarase expresa constancia das variacións producidas na bolsa de traballo. Base décimo segunda.–Vixencia. As bolsas de traballo resultantes do proceso de selección regulado nestas bases estará vixente ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución. ANEXO I TEMARIO TEMA 1. Constitución Española. Estrutura e contido. Principios xerais. Reforma da Constitución. Dereitos e deberes fundamentais. Garantías constitucionais. Suspensión dos dereitos e liberdades. TEMA 2. As Cortes Xerais. Composición, atribucións e funcionamento. O Goberno. Relacións entre o Goberno e as Cortes. O Poder Xudicial. Organización xudicial española. O Consello Xeral do Poder Xudicial. TEMA 3. A organización territorial do Estado. Comunidades autónomas. Relacións entre o Estado e as comunidades autónomas. As entidades locais. TEMA 4. O Procedemento Administrativo. Concepto e clases. Principios e fases. O silencio administrativo. O acto administrativo. Concepto e clases. Elementos. Eficacia dos actos administrativos. Os recursos administrativos. Clases. Recursos. TEMA 5. O Municipio: O termo municipal. A Poboación. O empadroamento. Organización municipal. Competencias. TEMA 6. Dereitos e deberes dos empregados públicos. Dereitos económicos. Clases de persoal ao servizo da entidade local. TEMA 7. Réxime disciplinario. Procedemento sancionador. Incompatibilidades. Responsabilidades civil, penal e administrativa das entidades locais, as súas autoridades e empregados públicos. TEMA 8. Linguaxe musical. A lectura musical: Evolución, lectura horizontal e vertical, a lectura interválica sen clave, lectura a primeira vista e lectura articulada. Importancia da escritura musical: escritura melódica e escritura harmónica. As grafías non convencionais na lectura e escritura musical. TEMA 9. A acústica e as súas relacións coa harmonía. Xeneralidades: Movementos vibratorios; cualidades do son, principios físicos da produción do son. O fenómeno físico-harmónico. Escalas: sistemas de afinación, as súas consecuencias e as súas limitacións. Fundamentos teóricos dos sons harmónicos TEMA 10. A técnica moderna da dirección de coro. Consecución da unidade sonora a través do xesto do director. Os ensaios e as actuacións en público. As técnicas do xesto. Consideracións relativas ás distintas técnicas de ensaio en función das obras. ANEXO II SOLICITUDE DE ADMISIÓN A PROCESOS DE SELECCIÓN DE PERSOAL TEMPORAL (LABORAL OU FUNCIONARIO INTERINO) 1.–DATOS PERSOAIS 2.–POSTO QUE SOLICITA Profesor/a da Escola Municipal de Música de Ortigueira de: SOLICITA ser admitido ao proceso selectivo para a constitución dunha bolsa de emprego para a contratación temporal do profesorado da Escola Municipal de Música do Concello de Ortigueira.3.–SOLICITUDE DE EXENCIÓN DE PROBA DE COÑECEMENTO DE LINGUA GALEGA (marque cun X se procede). SOLICITO ser exonerado da realización de proba de coñecemento de lingua galega ao estar en posesión do título CELGA 3 ou superior.4.–MÉRITOS ALEGADOS Por medio do presente escrito declaro, baixo a miña responsabilidade, aceptar integramente o contido destas bases e reunir os requisitos e condicións esixibles previstos nas mesmas para poder tomar parte no proceso selectivo. En _____________, a ____ de __________________ de 201_ FIRMA” O que se fai publico para xeral coñecemento e aos efectos oportunos. Ortigueira, 2 de agosto de 2019. O alcalde Juan Vicente Penabad Muras